Thistedvirksomheden Cimbria er købt af en europæisk kapitalfond.

Virksomheden Cimbria, som har hjemme i Thisted, får nye ejere. Det er den europæiske kapitalfond Silverfleet, der har købt Cimbria for 1,025 milliarder kroner. Det skriver Børsen. Kapitalfonden Axcel købte Cimbria for to år siden for omkring det halve af, hvad virksomheden nu er bleve solgt for. Cimbria er verdens førende producent af maskiner til håndtering af korn og såsæd, og havde i regnskabsåret 2011/12 en omsætning på godt en milliard kroner.